પાટીદારોને અનામત અપાવવા માટે સક્રિય ચહેરો બની ગયાલે હાર્દિક પટેલની આપત્તિજનક સીડી બહાર આવતા જ ગુજરાતનું રાજકારણ ગરમાઈ ગયું છે સાથે સાથે સમાજ જાણે બે ભાગમાં વહેંચાઈ ગયો હોય તેવી પરિસ્થિતિ ઊભી થઈ છે કેટલાક સ્થળોએ તો હાર્દિક હાય હાયના છાજિયા લઇને નજગજનોએ હાર્દિકના પૂતળાનું દહન કર્યું હતું. જામનગરના જનતા ફાટક વિસ્તારમાં હાર્દિક પટેલના પૂતળા દહનનો પ્રયાસ થયો હતો, પરંતુ પ્રયાસ નિષ્ફળ રહ્યો. ભાજપના આગેવાનો પૂતળુ બાળે એ પહેલાં જ પોલીસે પૂતળું કબ્જે કરી લીધું હતું. ભાજપના કાર્યકર્તાઓએ 'હાર્દિક હાય હાય'ના નારા લગાવ્યા હતા. તો બીજી તરફ હાર્દિક ઉપર આક્ષેપો કરનાર અશ્વિન સાંકડાસરિયાના પૂતળા બાળીને વિરોધ કર રહ્યો છે. તો યુવાન પાટીદારોએ હાર્દિકને સમાજને ભ્રમિત કરનારો ગણાવ્યો હતો. અત્યાર સુધીમાં કોઈએ પણ હાર્દિકની કોઈ સીડીની પુષ્ટિ કરી નથી. પંરતુ હાર્દિક સામે રોષ ફેલાવવાનો શરૂ થઈ ગયો છે. પાટીદારોના ગઢ કહેવાતા હિંમતનગરના એક ટાઉનમાં લોકોએ હાર્દિકના પૂતળા બાળ્યા હતા અને પૂતળા પર પેટમા પાપ, કોંગ્રેસને સાથ, તથા હું છું ગદ્દાર જેવા સૂત્રો પણ લખ્યા હતા.